Exqrch/javanese-Komodo-pixelgpt huggingface dataset:
Habitat ulam temtu boten sami kaliyan semut, manawi ulam habitatipun wonten toya mila semut gadhah habitat piyambak inggih punika siti
Nanging boten sadaya jinis siti saged dipun-ginakaken semut kanggé panggènan mliginipun semut cemeng
Saben semut gadhah panggènan gesang lan bènten-bènten kaliyan titikan lan prasyaratipun ingkang dipunbetahaken déning semut
Oksigèn, toya, siti punika komponèn abiotik ingkang sanget dipunbetahaken déning ulam lan semut, ugi manungsa sarta sadaya makluk gesang
Oksigèn ugi saged dipunasilaken saking taneman "hidrilla"
"Esthwaite" suket toya utawi "Hidrilla" kagolong taneman toya génus ingkang saged ngasilaken oksigèn
Taneman punika tuwuh wonten ngandhap toya ingkang saged dipuntanem wonten lebet toya saking pinten-pinten sentimèter ngantos 20 mèter
Oksigèn, siti, toya punika tandha-tandha alam ingkang saged wujud tandha-tandha kabendhaan ingkang boten katingal struktur wangunipun piyambak-piyambak
Nanging manawi sedanten wau kalebet géjala alam nanging oksigèn, toya, lan siti boten gadhah titikan kagesangan kados ta punapa ingkang dipungadhahi kéwan, taneman, lan manungsa.
Dimas Djayadiningrat Dimas Djayadiningrat utawa Jay (lair ning Jakarta, 23 Agustus 1973), salah sawijiné sutradara lan prodhuser filem Indonesia
Saliyané iku Jay dikenal dadi musisi lan sutradara video klip
Dhèwèké naté dadi ana ing Indonesia Idol
Ana ing Juli 2012, dhèwèké nikah karo Reynavenzka R
Deyandra, model sing kaloka ning filem AIR TERJUN PENGANTIN
Dimas Djayadiningrat miwiti karir dadi desainer sampul kaset
Jaman semana, dhèwèké isih kuliah ning Kampus Trisakti lan ngalami akèh kasengsaran, Jay sinau gawé video klip
Wusanane, dhèwèké mampu gawé karya sing isoh nyabet pangregan ana ning lomba-lomba
Karya Jay sing tergolong kreatif mampu mikat studio kaya ta Musica Studio lan Aquarius, banjur gawé sampul album kaset Kla Project lan Déwa 19
Pagawéan iku ditekuni tekan taun 1996
Nanging, amarga dadi desainer sampul album Jay banjur mandeg kuliahe
Sanajan jenenge wis kondhang dadi desainer sampul kaset, Jay durung marem karo pagawéan iku
Nalika ana kancane lulusan saka IKJ ngajak gawé video klip, Jay banjur mèlu
Jay miwiti sinau carané gawé video klip, wiwit saka tata artistik tekan penyutradaraan.
Korupsi Tembung korupsi iku asalé saka basa Latin, yaiku saka tembung "corruptio", kang tegesé ngrusak, nggawé bosok, lan nyogok
Dideleng saka segi basa, korupsi yaiku njupuk duit (nagara, utawa perusahaan, lsp) kanggo bathiné awaké dhéwé utawa wong liya
Tumindak korup iku diseleng saka patrap seneng nampa dhuwit "suap", lan nggunakaké kalungguhan kang diduwèni kanggo kepentingan awaké dhéwé utawa wong liya
Pangertèn korupsi miturut undang-Undang Bab I pasal 1 ayat 3-5 UU RI No.28 taun 1999 ngengingi "Penyelenggara Nagara yang Bersih dan Bebas dari Korupsi"
Korupsi yaiku tindak pidana kaya déné kang ana ing sajeroning peraturan perundang-undangan kang ngatur ngengingi tindak pidana korupsi
Saiki UU kang ngatur tindak pidana korupsi yaiku UU RI No
Teges liyané, korupsi yaiku tumindak kang dilakoni wong kanthi ndelik-ndelik kanthi tujuan nyugihké awaké dhéwé utawa kancané lumantar cara kang ora bener kanthi cara nyliweraké kapercayan kang wis diwènèhké déning masyrakat
Sebab-sebab korupsi ana 3 yaiku faktor manungsa, faktor papan panggonan, lan faktor loro-loroné
Miturut téyori iku sebab utama korupsi yaiku saka faktor-faktor personal aparat, kaya ta: mentalitas aparat kang èlèk, kasaguhan kerja aparat kang kurang, gaji aparat kang sithik, kulawarga kang miskin,lsp
Papan panggonan iku kaya ta, lingkungan pulitik, budaya, lan manajemen birokrasi
Korupsi kadadéan amarga ana interaksi faktor akèh, yaiku faktor manungsa lan faktor papan panggonan.
Kemangga omah Kemangga omah ("Crossopriza lyoni") salah siji jinis kemangga kang milih gawé omahé ing sakiwatengen papan kang dibangun déning manungsa
Ing basa Inggris, kéwan iki karan "tailed cellar spiders, tailed daddy longlegs spiders", kadhang uga "box spiders"
Sawang kemangga iki asring tinemu ing longan, mburi lemari, pyan lan pojok-pojok omah
Kemangga iki gampang dikenali saka sikil-sikile kang dawa kuru-aking, kang dawane nganti 5 cm, déné awake mung 2.5-7mm
Asale kéwan iki ora dimangerteni persis, lan duwé papan sebaran kang amba lan tinemu ing akèh nagara
Kéwan iki asring kaanggep ngganggu amarga cacahé kang akèh lan ninggal sawang ing pojok-pojok omah kang arang kerambah manungsa
Nanging uga ana kang nganggep kéwan iki munfangati amarga dadi predator kanggone lemut lan jinis arthropod liyané
Lumrahé, kemangga iki ora mbebayani
Spesies-spésies liya saka familia Pholcidae.
Akbar Agung Akbar (Basa Urdu: , #ALIH, Hunteria: "Jalāl ud-Dīn Muhammad Akbar"), uga kondhang kanthi jejuluk Shahanshah Akbar-e-Azam utawa Akbar sing Agung (#ALIH) iku Sultan Mogul kaping 3
Dhèwèkè isih keturunan Wangsa Timurid, putra saka Sultan Humayun lan putu saka Sultan Mogul Zaheeruddin Muhammad Babur, panguwasa sing ngedegaké Wangsa Mugol ing India
Ing jaman pamarèntahané ing taun 1605, kasultanan Mugol ngrunkebi sapérangan gedhé sisih lor lan tengah India
Panjenengané disuyudi amarga nduwé panemu liberal kanggo kabèh agama lan kapercayan
Sasuwéné panguwasané, seni lan budaya ngrembaka lan pinunjul dibandhingaké karo raja sadurungé.
Abu Ayyub al-Ansari Abu Ayyub al-Ansari (Basa Arab: ) iku Sakabat Muhammad
Jeneng asliné Khalid bin Zaid bin Kulayb
Abu Ayyub al-Ansari saka Bani an-Najjar
Omahé Abu Ayyub éntuk pakurmatan dadi panggonan nginep Muhammad nalika ijrah saka Mekah tumuju Madinah
Abu Ayyub tansah mèlu saben perang kang béla Islam
Ing jaman Muawiyah bin Abu Sufyan, Abu Ayyub mèlu perang nglawan kamaharajan Romawi
Dhèwèké dikubur ing Konstantinopel
Ing jaman papréntahan Muhammad al-Fatih nguwasani Kasultanan Utsmaniyah, Abu Ayyub disubya-subya amarga dadi pahlawan kang menangaké kutha Konstantinopel.
Madidihang Madidihang utawa tongkol sirip kuning ("Thunnus albacares") ya iku sajinis iwak pelagis gedhé kang ngumbara ing sagara tropika lan ugahari ing donya
Iwak iki salah sijiné jinis tuna kang gedhé dhéwé, sanajan isih kalah karo tongkol sirip biru lan tongkol mata bélo
Madidihang uga wujud iwak tangkapan samodra kang wigati amarga aji ékonomi kang dhuwur
Sajeroning dagang ing dunya, Iwak iki kaloka minangka "yellowfin tuna" (Ingg.) lan uga "albacore" (Pr
Madidihang diwasa duwé awak kang ukurané gedé, kanti dawa saka moncong nganti pucuk percabangan sirip buntut (FL, "fork length") nganti 195 cm; nanging lumrahé nganti 150 cm
Dhapuré gilig dawa mèh kaya torpédo (fusiform), rodok gèpèng saka sisèh maring sisèh
Sirip geger ("dorsal") kasusun saka rong berkas, kapisah déning celah kang cilik baé; berkas kang kapindho di barengi déning 8–10 sirip-sirip tambahan ukurané cilik ("finlet")
Sirip anal dibarengi déning 7–10 finlet
Ing "spèsimen" kang ukurané gedhé, sirip geger kapindho lan sirip anal iki kadang-kadang dawa nganti 20% FL
Sirip dhadha ("pectoral") lumayan dawa (22–31% FL), lumrahé nganti pojok pérangan ngarep sirip dorsal kapindho, nanging ora ngléwati pangkal pérangan mburiné
Ana loro lipatan kulit (tonjolan interpelvis) ing antarané sirip-sirip weteng
Gegeré warnané biru peteng metalik, suwi-suwi berubah dadi kekuningan utawa kepérakan ing pérangan weteng
Sirip-sirip punggung kapindho lan anal, sarta finlet-finlet kang mbarengi, wernané kuning cerah, kang dadi asal jenengé
Pérangan weteng kadang-kadang dihiasi déning sakiwa-tengené 20 garis pedhot-pedhot kang mèh vertikal arahé
Madidihang bisa nyandak bobot punjul 300 pon (136 kg), sanajan mangkono iki isih adoh sak ngisoré tuna sirip biru ("Thunnus orientalis") kang bisa duwé bobot punjul 1000 pon (454 kg), lan uga sitik sak ngisoré tuna mata belo ("Thunnus obesus") dan tatihu ("Thunnus maccoyii")
Ukuran madidihang ang kacatet sajeroning literatur ya iku nganti dawa 239 cm lan bobot 200 kg
Madidihang wujud iwak epipelagis kang manggoni lapisan dhuwur perairan samodra ing duwuré lapisan termoklin
Panelitian nuduhaké sanajan madidihang akèh-akèhé ngarungi lapisan kolom banyu 100 m paling dhuwur, lan langka nembus lapisan termoklin, nanging iwak iki mampu nyelem adoh marang kejeroan laut
Madidihang kang diteliti ing Samodra Hindia ngentèkaké 85% wektuné ing kedalaman kurang saka 75 m, nanging kecatet kaping telu nyilem nganti kedalaman 578 m, 982 m lan kang paling èkstrim nganti 1.160 m
Tuna sirip kuning iki duwé pakulinan renangé rikat lan nggerombol bareng iwak kang padha ukurané, kadang-kadang uga campur karo tuna jinis liané
Mangsa manaké lumrahé berlangsung ing mangsa panas
Iwak-iwak iki mangan manéka jinis iwak, krustasea, lan uga cephalopoda
Ing laut Halmahera lan Sulawesi, madidihang mligi mangan iwak (malalugis lan teri), urang lan kepiting; kanti iwak malalugis (iwak layang) manggoni porsi gedhé dhéwé
Madidihang tinemu ing kabèh perairan tropis lan ugahari donya ing antarané garis lintang 40° LU lan 40° LS
Iwak iki wujud komoditas warigaluh kang wigati; buku "FAO Yearbook of Fishery Statistics" ngelaporaké antarané 1990 nganti 1995 tangkapan madidihang ing perairan Pasifik barat-tengah kira-kira antara 323.537 nganti 346.942 ton per taun
Indonésia ya iku panggonan ketemuné stok madidihang saka Samodra Hindia lan Samodra Pasifik; kemungkinan panggonan ketemuné rong golongan iku ya iku ing kiwa-tengené Laut Flores lan Laut Banda.
Potensi tuna sirip kuning yang terbesar di Indonésia memang diperkirakan berada di Laut Flores dan Selat Makassar, kanti amba panggonan penangkapan sakiwa-tengené 605 èwu km²
Piranti tangkap ang akèh digunakaké pancing pancing huhate ("pole and line"), pancing ulur ("hand line"), pancing rawai ("long line") lan pukat cincin ("purse seine")
Madidihang dipasaraké sajeroning wujud iwak seger, tuna beku, utawa dikalèngaké
Iwak iki disenengi sajeroning pira-pira macem masakan, kalebu kanggo dipanggang lan didadèkaké sashimi
Sajeroning dagang, kang ingaran minangka "albacore" sajeroning basa Inggris ya iku jinis tuna kang liya, ya iku tuna albakora ("Thunnus alalunga")
Iwak iki luwih cilik saka madidihang (ngati 120 cm FL), kanti wernané kang mèh padha kajaba "finletnya kang wernané peteng"
Sirip dadana dawa "ngati ngléwati pangkal sirip punggung kapindho", lumrahé pucuk nganti finlet punggung kang kapindho.
Pondhoh Pondhoh ya iku pérangan njero saka pucuk wit krambil ("Cocos nucifera") kang isih empuk lan bisa dipangan
Ing sawatara papan uga diarani umbut, empol, empal, mondhoh lan pondho
Jinis palem-paleman liya uga bisa ngasilaké pondhoh kang bisa dipangan, kaya ta Palmito Juçara ("Euterpe edulis"), Açaí palm ("Euterpe oleracea"), sabal ("Sabal spp.") lan pejibaye ("Bactris gasipaes")
Pondhoh ora bisa kajupuk kejaba kanthi matèni/ngrubuhake wite
Pondhoh bisa dipangan mentah/langsung, uga bisa diolah, upamané digulé
Kanggo ngawekani susute cacah wit krambil manawa mung amarga diajab pondhohe, ana jinis palem liya kang banjur dibudidaya lan ditancur mligi kanggo dijupuk pondhohe, ya iku spésies "Bactris gasipaes" kang dikenal kanthi jeneng "chontaduro" (ing Ekuador), "palmito" (ing Costa Rica) lan "peach palm" (Basa Inggris)
Tuwuhan iki bisa thukul anakan ing sakiwatengen tuwuhan babone (wujud dhapuran) sahengga bisa ngasilaké pondhoh tanpa matèni wite.
Manaslu Manaslu ugi ingaran Kutang (मनास्लु)
Gunung Manaslu minangka gunung ingkang paling inggil urutan nomer wolu wonten ing donya
Gunung punika manggèn wonten ing Mansiri HImal, punika saperanganipun saking Gunung Himalaya, Nepal
Tembung Manaslu kapendhet saking Basa Sansekerta, Manas saged dipunterjemahaken dados "Gunung Jiwa"
Manaslu punika minangka puncak ingkang paling inggil wonten Gurkha Kaliyan papanipun manggèn wonten ing sekawan dasa mill sisih wetanipun Annapurna, gunung ingkang inggilipun nomer 10 donya
Gunung punika dipundaki kaping pisan kaliyan Toshio Imanishi kaliyan Gyalzen Norbu, anggota èkspèdhisi Jepang
Surve ingkang sapisan punika dipundamel kaliyan ekspi Jepang taun 1952
Pendakian sapisan ugi dipundamel kaliyan Tim saking Jepang wonten ing puncak, taun 1953.
Beksa maengket Beksa Maengket ingguh punika beksan tradhisional tiyang Minahasa
Beksan punika sampun wonten wiwit jaman dhisek kanthi dinten punika beksan mau taksih ngrembaka lan dipunlestantunaken
Beksan punika sampun wonten ing tanah Minahasa wiwit tiyang Minahasa tepang kaliyan pertanian mliginipun pari ing sabin
Nalika dhisek nenek moyang Minahasa, beksan maengket namung dipunketingalaken ing wekdal panen pari kaliyan éwah-ewahipun ingkang namung prasaja, pramila dinten punika beksan mau sampun ngrembaka istimewa awujud beksanipun tanpa ninggalaken keaslianipun utamaning syair lan tembang
Beksa maengket mau kapérang saking tiga babak, inggih punika maowey kamberu, marambak lan lalayaan.
Kripik témpé 0 1436825 2024-04-18T02:55:32Z Jossisad 1674190 wikitext text/x-wiki Kripik témpé iku jinis kripik kang digawé saka témpé
Témpé kang wis dadi diiris tipis-tipis banjur digorèng nganti garing
Kripik témpé cocog dadi nyamikan uga cocog dadi lawuh
Salah sawijiné kutha kang duwé sentra indhustri kripik témpé ya iku Kabupatèn Ngawi, mligi ing Désa Sadang, Désa Karangtengah Prandon lan désa-désa liya.
Banyu krambil 0 1699620 2024-10-24T08:41:36Z Tanbiruzzaman revert (spam) 1449542 wikitext text/x-wiki Banyu krambil ya iku banyu bening ing sakjeroning woh krambil kang isih enom (degan)
Omben-ombèn wujud banyu degan misuwur ing nagara-nagara tropis kaya ing India, Asia Kidul Wétan, KapuloanPasifik, Afrikalan Karibia, kanthi wujud asline, dikalengake, utawa diwadhahi gendul
Banyu krambil dinggo ombèn-ombèn umum didol ing pira-pira panggon, saka restoran nganti ing pinggir-pinggir dalan
Lumrahé migunakaké krambil ijo lan diparas nalika arep diombe kanggo mesthekake manawa isih seger saka krambile
Krambil kang dijupuk banyune racaké krambil kang isih enom, nalika isih ijo
Kanggo njupuk banyune, racaké krambil diparas kanggo gawé bolongan
Nalikane dibukak pisanan, kadhangkala banyu krambil muncrat metu, amarga béda tekanan saka njero krambil
Banyu krambil bisa digawé nata de coco.
Kripik 0 1645251 2024-04-01T10:06:50Z Jossisad 1673147 wikitext text/x-wiki Kripik iku nyamikan kang wujud irisan woh-wohan, pala kependhem, godhong-godhongan lan liya-liyané kang digorèng nganti garing
Contoné ya iku kripik gedhang, kripik téla, kripik bayem, kripik témpé, kripik apel lan kripik-kripik liyané
Karebèn rasané gurih lan garing, adaté kripik iku digorèng nganggo glepung
Adaté kripik iku digorèng, nanging ana uga kang namung dipépé utawa digaringaké
Kripik iku adate duwé rasa asin, pedhes, legi, kecut lan gurih, nanging utawa camborané rasa-rasa mau.
Masjid Agung Jamik Singaraja Masjid Agung Jamik Singaraja iku sawijining masjid historis sing dunungé ana ing Dalan Imam Bonjol, kalurahan Kampung Kajanan, Kabupatèn Bulèlèng, Bali, Indonésia
Miturut candrasengkala sing naté tinemu, masjid iki diadegaké ing taun 1654 Masehi[1]
Masjid iki dadi kebanggaan masarakat Singaraja, amarga dadi seksi lumebuné Agama Islam ing Pulo Bali
Masjid kuna kang ana ing Jalan Hasanudin, Kalurahan Kampung Kajanan, Singara iki jumbuh karo jenengé kagolong masjid tertua ing Pulo Bali
Mitirit Candrasengkala kang wés tau tinemu, masjid iki dibangun ing taun 1654 M
Masjid iki dadi kebanggaané masarakat Singaraja, Amerga aji sajarahé dadi saksi lumebuné agama Islam ing Pulau Dewata
Nganti saiki warga terus ngupaya njaga keasliané yasan mau
Telu lawang isih kétok ukiran "ornamèn" khas Bali
Témboké asalé saka kapur kang dicampur wewatunan
Sanajan pérangan yasan uwés di"renovasi" kanti témbok saka kapur lan jagak tanpa beton, nanging "ornamen" Bali tetep kajaga kanti apik
Sajarah umat muslim ing Bali ninggal jejak kang isih lekang nganti saiki
Saliyané Al-Quran kuna tulisan tangan keturunan Raja Buleleng Panji Sakti VI kang lumebu Islam, Ing Singaraja, Buleleng jebulé duwé masjid kuna pertama ing Pulo Bali.
Gunung Kemukus Gunung Kemukus utawa makam Pangéran Samodra ya iku salah siji papan wisata kang mapan ing kutha Sragèn, Jawa Tengah, désa Pendhem
Bisane dijenengi Gunung Kemukus amarga dicaritakna manawa ing sakdhuwure makam Pangeran Samudro, njedul beluk (kukus) ireng ing sakdhuwure gunung mau, nalika arep nyedaki wayah udan utawa wayah kemarau
mergane iku para pendhudhuk sing ana ing kiwa-tengené kono nyebut panggonan iku Gunung Kemukus nganti tekan saiki
Makam Pangeran Samodra dianggep duwé pituwah
Saben dina makam iki ditekani wong-wong kang ziarah
Papan iku bisa ditekani kanthi cara numpak bis, saka Terminal Tirtonadi Sala, jurusan Sala-Purwodadi, banjur mudhun Barong
Saka papan iku numpak ojek tumuju puncak
Gunung Kemukus iku kompleks makam Pangeran Samudro lan ibune, Ontrowulan
Komplek iki ana ing pucuk bukit kang dhuwure 300 mèter ing sadhuwure rerata sagara
Ing papan iki ana yasan utama kang wujudé omah joglo kanthi témbok saka beton lan papan
Ing jero kono ana makam 3
Makam gedhé ditutupi kelambu putih iku makame Pangeran Samudro lan ibune
Makam loro ing pinggire iku makame abdine
Lan ing sisihe omah joglo ana bangsal kang minangka ngasone pra paziarah
Kira-kira 300 mèter saka komplek makam, ing perengan bukit sisih wétan ana Sendang Ontowulan
Sendang iki caritane dadi sumber kang digunakaké Ontowulan kanggo nyucikake awak supaya bisa ketemu anaké
Sumber banyu iku ora tau asat sanajan katiga dawa
Ana sing percaya, banyu ing sendhang iku bisa nggawe awet nom
Sumber banyu iki diubengi wit nagasari kang dhuwur
Miturut carita wit-witan iku saka kembang-kembang kanggo rerenggan rambut Ontrowulan nalika sesuci ing papan kono
Yèn arep ning makam, ngliwati dalan gerbang ngarep, bakal ngliwati undhak-undhakan kang cacahé 175
Yèn liwat saka mburi bakal nglewati sendhang Ontrowulan, lan dalan sing diliwati wujud watu-watu kang adohe sekila
Saben malem Jumat Pon, akèh wong kang ziarah ing makam
Saliyané iku uga ana ing Malam Jumat Kliwon ing sasi Sura utawa Muharam
Sing ziarah nganti ewon
Wong kang ziarah ing makam gunung kemukus lumrahé akèh kekarepan kaya ta keingin rikat éntuk jodho, pesugihan, mudhak pangkat, lan kanggo dodolan
Nanging ing papan iki ana mitos kang kang isiné niyate para peziarah bakal dikabulake yèn dhèwèké ngakoni zina ("selingkuh") karo bjone wong liya.
Nanging ora ana dhasaré saka ngendi mitos iku ana
Awis saka iku ana papan kang isiné pitutur kang nglarang supaya ora ana tumindak zina ing papan iku.
Bros Bros utawi wonten ing basa Walanda punika "broche" saking basa Prancis, inggih punika piranti kanggé rerenggan ingkang dipundamel kanggé dipunpasang wonten busana
Sapunika saged ugi kanggé rerenggan wonten ing jilbab
Kala rumiyin, padatanipun bros kadamel saking bahan logam saged ugi saking pérak utawi emas
Wonten ugi ingkang saking bahan perunggu, lajeng miturut pangembangan jaman sapunika sampun kathah warna-warna bahan ingkang kanggé ndamel bros
Kadosta saking bahan flanel, pita, benang wol, plastik, lan sapituruté
Miturut sejarahipun, bros punika ingkang kaping sapisan dipunkenal wonten ing jaman Perunggu
Bangsa Romawi, Yunani, Jerman ugi suku Kelt saha sadaya suku ingkang migrasi dhateng Éropah awalipun ngginaken gesper hias
Bentukipun bros ugi manéka warna
Kadosta awujud tiruan kembang, kéwan, bonékah, tokoh kartun, lan sakpiturute
Kanthi variasi bahan supados langkung menarik.
Kartun Kartun iku gambar katon lucu kang nuduhaké prastawa
Wong-wong sing nggawé kartun kasebut kartunis
Sawetara jenisè gambar kartun sing dikenal dina iki kartun editorial, "lelucon kartun", lan komik strip
Editor kartun utawa kartun politik biyasané dimaksudaké kanggo ndheleng politik utawa sosiyal kanthi cara nyindhir
Sauntara kuwi, "lelucon kartun" temenan kanggo dadi lucu tanpa nyindhir
Komik Strip punika gambar kartun ing wangun komik cendhak
Kartun uga bisa digunakakè minangka ilustrasi, contone ing buku, majalah, utawa salam sim
Kajaba iku, kartun uga akeh ing media liyane, yaiku film, lan dikenal minangka animasi
Kartun punika wujud kalih dhimènsi seni visual ingkang berilustrasi
sapunika kartun wonten ing gambar padatanipun non-realistis utawi semi realistis
Kartun punika gambar ingkang gadhah sipat "representasi" utawi "simbolik" ingkang ngandhut unsur nyindir, guyonan, utawi humor
Tembung "kartun" punika sajatosipun saking Basa Italia "Cartone" ingkang ateges "kertas"
Wonten ing babagan seni murni, kartun punika kalebet gambaran kasar utawi skétsa wiwitan wonten ing kanvas ageng utawi rerenggan témbok wonten ing yasan "arsitektural" kados mozaik, kaca lan sapanunggalé
Saking pangertosan mau gambar kartun punika kalebet "gambar ingkang dèrèng dados"
taksih asifat kasar minangka hubunganipun kaliyan kamiripan objek acuan
Nanging boten miriping kaliyan objek acuan punika malah efektif lan fleksibel kanthi médhia menapa kemawon
Satunggaling panaliti komik "'Scout McCloud" ngandharaken bilih kekuatanipun gambar kartun punika sanès babagan tèknik nggambar nanging langkung dhateng sipat "universal" gambar kartun
Tuladhanipun saya katon wajahipun kados ing kartun, saya kathah ugi tiyang ingkang saged nggambarake
Kartun ingkang wonten ing médhia cithak miturut Wijana (satunggaling linguis) punika jinisipun wonten tiga, inggih punika: Kartun punika saged ugi kanggé ilustrasi
Tuladhanipun kanggé buku, majalah, utawi kartu ucapan
sapunika kartun sampun gadhah pangembangan dados médhia filem utawi kawéntar kaliyan kartun animasi
Miturut ginanipun, kartun punika kapérang dados tiga inggih punika:
Supermarket Supermarket utawi peken swalayan punika papan ingkang nyadé sadaya kabetahan masarakat saben dinten
Supermarket punika saking Basa Inggris "super" ingkang tegesipun ageng kaliyan "market" ingkang tegesipun peken (ngoko: pasar)
Manawi wonten ing Indonesia tuladhanipun Giant Supermarket, Carrefour Express, Superindo lan sanèsipun
Supermarket punika gadhah cara piyambak kanggé promosi barang-barang ingkang dipunsadé kanthi cara iklan utawi ngginakaken médhia brosur babagan produk ingkang dipuntawakaken saha potongan regi barang utawi diskon
Dados kanthi barès supermarket punika ateges peken utawi pasar ingkang ageng
Manéka warni barang-barang ingkang wonten ing supermarket kados ta: Jinising pasar swalayan
Kajawi "supermarket" wonten ugi ingkang mastani kanthi istilah "minimarket", "midimarket", lan "hypermarket"
Bedanipun istilah antawisipun minimarket, supermarket, lan hypermarket inggih punika wonten ing format, ukuran, saha fasilitas ingkang kaparingaken
Sadèrèngipun wonten supermarket modhèren kala rumiyin panganan wonten ing kutha punika dipunsadé kanthi pasar tradhisional lokal utawi dipuntawakaken keliling
Nalika taun 70-an, konsumen ningali wiwitaning pembangunan pasar swalayan nalika Supermarket Pahlawan mbikak "outlet firstKem" "Chicks Supermarket" nalika taun 1971
Wonten ing pungkasan dekade, "Kem Chicks" ingkang wiwit nyade endhog wonten ing taun 70-an lan Gelael ugi mbikak toko alit ingkang wonten ing Jakarta
Toko "Duty Free" ing Jakarta sisah anggènipun masok barang amargi susah anggènipun pados panganan impor saha unjukan ngemu alkohol kanggé "ekspatriat"
Nalika taun 80-an lan wiwitaning taun 90-an, wonten supermarket ingkang nembé kabikak
Taun 90-an punika grosir wiwit mlampah lan Carrefour terus mbikak supermarket kanthi gunggung ingkang kathah lan saya kathah saking lokasi toko ing Jakarta .
Musiyum Tembi Musiyum Tembi utawa Griya Budaya Tembi utawi wonten ing Basa Inggris "Tembi House of Culture" ingkang wonten ing Jl.Parangtritis Km
8,4 Tembi, Timbulharja, Sèwon, Bantul 55188, Yogyakarta punika musiyum ingkang mirunggan kanggé kabudayan Jawi, mliginipun kabudayan masarakat Jawi wonten ing désa Tembi, Bantul
Musiyum punika bikak saben dinten Senin dumugi dinten Jumat, tabuh 09.00-16.00 WIB
wiyaripun yasan utama inggih punika 212m2, lajeng wiyaripun sadaya yasan punika kirang langkung 1057m2 mapan wonten ing lemah kanthi wiyar 3500m2
Musiyum Tembi (Rumah Budaya Tembi) punika nyimpen barang-barang warisan budaya Jawa
Musiyum punika dipun-resmiake nalika 21 Oktober 1999, kanthi wiwitanipun saking Lembaga Studi Jawa ingkang pindah dhateng dhusun Tembi, Timbulharjo, Sewon, Bantul, Yogyakarta nalika 6 September 1995
Wonten ing musiyum punika nyimpen manéka warni koleksi kados ta piranti dhapur kados tungku lan dhandhang, gamanipun masarakat Jawi kados ta keris lan tombak
Kajawi punika wonten ugi piranti tani kados ta luku saha piranti kesenian kados gamelan lan bathik
8,4 Tembi, Timbulharjo, Sewon, Bantul 55188, Yogyakarta
Nalika kapindahan Lembaga Studi Jawa dhateng dhusun Tembi, pendhapa lan musiyum dados banungan utami